Rusko-estonski sporazum iz Tartua
<s>Sporazum iz Tartua (estonski: Tartu rahu) mirovni je sporazum potpisan 2. veljače 1920. godine u Tartuu između Republike Estonije i Ruske SFSR, a kojim je okončan Estonski rat za nezavisnost.</s><s>Sporazumom se sovjetska Rusija obvezala odreći se svih teritorijalnih pretenzija nad Estonijom te je priznala njezinu proglašenu nezavisnost.</s><s>Ratifikacije sporazuma razmijenjene su 30. ožujka 1920. godine u Moskvi, a sporazum je 12. srpnja 1922. godine deponiran pri Ligi naroda.</s>

<s>Mirovni sporazum okončao je Estonski rat za nezavisnost i zajamčio rusko priznanje estonske nezavisnosti.</s><s>Uz to, dogovorena je granica na rijeci Narvi, a estonskom je stanovništvu dozvoljen povratak u domovinu, kao i ruskom.</s><s>Sva pokretna imovina koju su Rusi odnijeli iz Estonije tokom Prvog svjetskog rata trebala je biti vraćena Estoniji.</s><s>Ruska SFSR također je pristala otpisati cjelokupni estonski carski dug te isplatiti Estoniji 15 milijuna zlatnih rublji kao njihov postotak zlatnih rezervi bivšeg Ruskog Carstva.</s><s>Također, Rusija je pristala dati Estoniji koncesiju nad dijelom svojih šuma kako bi se izgradila pruga od estonske granice do Moskve.</s>

<s>Sprazum je imao značaj kako za Estoniju, kojom je ona i de iure međunarodno priznata, ali i za status Ruske SFSR, koja također nije bila međunarodno priznata; sam Lenjin bio je izrazito zadovoljan sporazumom.</s><s>Ipak, sovjetska Rusija nikada nije ispunula sve obećane stavke sporazuma.</s><s>Primjerice, muzejske zbirke Univerziteta u Tartuu još uvijek se nalaze u Voronježu, a i povratak Estonaca u domovinu bio je opstruiran.</s><s>Također, tokom Drugog svjetskog rata, Sovjetski Savez nanovo je anektirao Estoniju i ostale Baltičke zemlje.</s><s>Uz to, dio teritorija koji je prema sporazumu pripao Estoniji danas je dio Ruske Federacije.</s>

<s>Vidi i 
 Estonski rat za nezavisnost
 Sovjetska aneksija baltičkih država</s>

<s>Reference</s>

<s>Vanjske veze 
 Text of the treaty
 Which Continuity: The Tartu Peace Treaty of 2 February 1920, the Estonian–Russian Border Treaties of 18 May 2005, and the Legal Debate about Estonia’s Status in International Law</s>

<s>1920
Mirovni sporazumi
Historija Estonije
Historija Rusije
Međunarodni odnosi Estonije
Međunarodni odnosi Rusije</s>

